रक्षा मंत्रालय
चीफ ऑफ स्टाफ कमेटी के कार्यवाहक अध्यक्ष ने मैकग्रेगर मेमोरियल मेडल प्रदान किए
जनरल एमएम नरवणे, कार्यवाहक अध्यक्ष चीफ ऑफ स्टाफ कमेटी  और सेनाध्यक्ष ने चार पुरस्कार विजेताओं को प्रतिष्ठित यूएसआई मैकग्रेगर मेमोरियल मेडल प्रदान किया, जिनमें से भारतीय थलसेना से दो और भारतीय नौसेना व भारतीय वायुसेना से एक-एक विजेता शामिल थे। इन्हें सामरिक गतिविधि संबंधी सैनिक सर्वेक्षण और चरम साहसिक खेलों में उनकी उत्कृष्ट उपलब्धियों के लिए पदक प्रदान किए गए। राष्ट्रीय सुरक्षा और सैन्य मामलों पर शोध और परिचर्चा के लिए 1870 में स्थापित भारत के सबसे पुराने तीनों सेना के थिंक टैंक यूनाइटेड सर्विस इंस्टीट्यूशन  में पुरस्कार समारोह का आयोजन किया गया। इस समारोह में भारतीय सेना के शीर्ष स्तर के अधिकारी और सशस्त्र बलों के कर्मियों ने हिस्सा लिया।
मैकग्रेगर मेमोरियल मेडल की स्थापना 3 जुलाई 1888 को मेजर जनरल सर चाल्र्स मेटकाफ मैकग्रेगर, केसीबी, सीएसआई, सीआईई, यूएसआई के संस्थापक की स्मृति में की गई थी। आरंभ में यह पदक सैन्य टोही और मध्य एशिया, अफगानिस्तान, तिब्बत और बर्मा में ब्रिटिश सेना के अभियानों जैसे खोजी यात्रा के लिए प्रदान किया जाता था। स्वतंत्रता के बाद साहसिक गतिविधियों के लिए भी यह पदक देने का निर्णय लिया गया। यह पदक भारतीय सशस्त्र बलों, प्रादेशिक सेना और असम राइफल्स के सेवारत और सेवानिवृत्त सभी रैंकों के लिए खुला है।
चार पुरस्कार विजेताओं के प्रशस्ति पत्र की मुख्य विशेषताएं इस प्रकार हैं:
संजय कुमार, चीफ ईए , भारतीय नौसेना, कार्यकाल 2018 - 2019। उन्होंने ला अल्ट्रा 111 किलोमीटर में भाग लिया, जो अगस्त 18 में खारदुंगला दर्रे को पार करने सहित सबसे कठिन दौड़ थी। उन्होंने 18 सितंबर को सोलांक स्काई अल्ट्रा  में नौसेना टीम में पहला स्थान हासिल किया और दिसंबर 18 में 12 घंटे स्टेडियम की दौड़  में उपविजेता रहे। उन्होंने 19 जून को हेल रेस  के पांच उच्च प्रारूपों को भी जीता और अगस्त 19 को मुंबई - गोवा अल्ट्रा रिले  में नया इंडिया बुक ऑफ रिकॉर्ड बनाया।
आर्मी एडवेंचर नोडल सेंटर , स्कूल ऑफ आर्टिलरी, देवलाली के हवलदार   संजीव कुमार ने 12 दिसंबर 2018 को 8 घंटे 43 मिनट तक हवा में रहकर पावर्ड हार्नेस हैंग ग्लाइडर में 313.13 किमी के पिछले रिकॉर्ड को तोड़ते हुए सूरतगढ़ से बाड़मेर, राजस्थान, 465.33 किलोमीटर की दूरी तय कर एक नया विश्व रिकॉर्ड बनाया। उनकी उपलब्धि को लिम्का बुक ऑफ रिकॉड्र्स, इंडिया बुक ऑफ रिकॉड्र्स और एशिया बुक ऑफ रिकॉड्र्स द्वारा मान्यता दी गई है।
भारतीय वायु सेना के डायरेक्टरेट आॅफ अडवेंचर के एमडब्ल्यूओ अंशु कुमार तिवारी को भारतीय सशस्त्र बलों की हवाई क्षमता का प्रदर्शन करने के लिए खारदुंगला दर्रे  पर पैराशूट लैंडिंग की व्यवहार्यता की जांच करने का काम सौंपा गया था। उसमें, उन्होंने 8 अक्टूबर 2020 को 24000 फीट से सफलतापूर्वक छलांग लगाई, जिससे दुनिया के इतिहास में पहली बार इस महत्वपूर्ण पैराशूट प्रणाली की परिचालन वैधता स्थापित हुई।
पैरा स्पेशल फोर्स बटालियन के मेजर अजय कुमार सिंह ने लद्दाख के काराकोरम से उत्तराखंड तक 1660 किलोमीटर लंबे एआरएमईएक्स-21  की योजना बनाई, प्रशिक्षित और सफलतापूर्वक नेतृत्व किया, 119 दिनों के लिए ’उच्च हिमालय’ में 18000 फीट से ऊपर 26 ऊबड़-खाबड़ दर्रों को सर्दियों के दौरान पार किया। इस खोज से अत्यधिक ऊंचाई वाले इलाके में सैन्य अभियानों के लिए बेहतर समझ और क्षमताएं विकसित हुई हैं।
स्वतंत्रता से पूर्व पुरस्कार विजेताओं के एक समूह में कैप्टन एफई यंगहसबैंड  को तिब्बत में अभियान के लिए और मेजर जनरल चाल्र्स विंगेट ने बर्मा में चिंदित ऑपरेशन के लिए चुना गया। स्वतंत्रता के बाद मेजर जेडसी बख्शी, वीआरसी को सैन्य टोही के लिए 1949 में प्रतिष्ठित पदक से सम्मानित किया गया, कर्नल नरिंदर कुमार - सियाचिन ग्लेशियर , स्क्वाड्रन लीडर राम करण मकर और फ्लाइट लेफ्टिनेंट राणा टीएस छिना - काराकोरम में हेलीकॉप्टर रेकी  ), विंग कमांडर राहुल मोंगा और विंग कमांडर अनिल कुमार - एक माइक्रोलाइट विमान में विश्व अभियान , कमांडर दिलीप डोंडे - याच में ग्लोब का एकल सर्कुलेशन , लेफ्टिनेंट कमांडर अभिलाष टॉमी - के तहत ग्लोब का एकल और नॉनस्टॉप सर्कुलेशन पाल 
इस अवसर पर जनरल नरवणे ने भारत की सामरिक संस्कृति और भविष्य के सैन्य नेताओं को पेशेवर संवारने में उनके महान योगदान के लिए यूएसआई की सराहना की। उन्होंने सैन्य अन्वेषणों और चरम साहसिक खेलों की विरासत को आगे बढ़ाने में यूएसआई की भूमिका की भी सराहना की। उन्होंने पुरस्कार विजेताओं को उनकी असाधारण प्रतिभा, धैर्य और दृढ़ संकल्प के लिए बधाई दी। उन्होंने कहा कि भारतीय सशस्त्र बल असाधारण प्रतिभा से संपन्न हैं और पुरस्कार विजेताओं के कारनामे दूसरों को प्रेरित करेंगे और संगठन और भारत के लिए पुरस्कार और गौरव लाने के लिए उनके उदाहरण का अनुकरण करने के लिए प्रेरित करेंगे।